
	讛讻讜转讬诐 讗讬谉 诇讛诐 谞讝讬专讜转. 讜讗讬谉 拽专讘谞谉 拽专讘 讗祝 注诇 讙讘 讚诪拽讘诇讬谉 诪讛诐 谞讚专讬诐 讜谞讚讘讜转 讜讘讙诪专讗 诪驻专砖 诪谞诇谉: 谞砖讬诐 讜注讘讚讬诐 讬砖 诇讛谉 谞讝讬专讜转. 讘讙诪专讗 诪专讘讛 诇讛谉: 讻讜驻讛 讗转 注讘讚讜. 砖诪讜讞讛 注诇 谞讝讬专讜转讜 讘讙诪专讗 诪驻专砖 讟注诪讗: 诪谞讛谞讬 诪讬诇讬. 讚注讜讘讚讬 讻讜讻讘讬诐 讗讬谉 诇讛诐 谞讝讬专讜转 讛诇讗 讘砖讗专 谞讚专讬诐 讚讬谞谉 讻讬砖专讗诇 讻讚讻转讬讘 讗讬砖 讗讬砖 诇专讘讜转 注讜讘讚讬 讻讜讻讘讬诐 砖谞讜讚专讬诐 谞讚专讬诐 讜谞讚讘讜转 讻讬砖专讗诇 讜讛讻讗 谞诪讬 谞讚专 讛讜讗: 讚转''专 讚讘专 讗诇 讘谞讬 讬砖专讗诇 讜讗诪专转 讗诇讬讛诐 讗讬砖 讗讜 讗砖讛 讻讬 讬驻诇讬讗 诇谞讚讜专 谞讚专 谞讝讬专 诇讛讝讬专 诇讛' 讜讙讜' 讘谞讬 讬砖专讗诇 讜诇讗 注讜讘讚讬 讻讜讻讘讬诐. 砖讗诐 拽讘诇讜 谞讝讬专讜转 讗讬谞讜 讻诇讜诐 讜诪讜转专讬谉 诇砖转讜转 讘讬讬谉 讜讗讬谉 诪讘讬讗讬谉 拽专讘谞讜转 谞讝讬专讜转 注诇讬讛诐: 诇诪讛 诇讬 拽专讗 诇专讘讜转 诇注讘讚讬诐 讜讛讗 讗诪专讬谞谉 讻诇 诪爪讜讛 砖讗砖讛 讞讬讬讘转 注讘讚 讞讬讬讘 讘讛. 讻诇讜诪专 讛讗 拽讬讬诪讗 诇谉 讛讻讬 讜讘驻''拽. 讚拽讚讜砖讬谉 (讚祝 讻讙.) 讬诇驻讬谞谉 诇讛: 砖讗谞讬 讛讻讗 讚拽讗诪专 拽专讗 诇讗住讜专 讗讬住专 注诇 谞驻砖讜 诪讬 砖谞驻砖讜 拽谞讜讬讛 诇讜 讬爪讗 注讘讚. 讜讗注''讙 讚讗讻转讬讘 诇讙讘讬 谞讚专讬诐 诪''诪 讘驻''拽 讚谞讚专讬诐 (讚祝 讙.) 诪拽砖讬谞谉 谞讝讬专讜转 诇谞讚专讬诐 诪诇谞讚讜专 谞讚专 谞讝讬专 诇讛讝讬专: 讜讛讗 讙讘讬 注专讻讬谉 讚讻转讬讘 讘谞讬 讬砖专讗诇 讜转谞讬讗 讘谞讬 讬砖专讗诇 诪注专讬讻讬谉. 诇讜诪专 注专讻讬 注诇讬 讗讜 注专讱 驻诇讜谞讬 注诇讬 讜讗讬谉 讛注讜讘讚讬. 讻讜讻讘讬诐 诪注专讬讻讬谉 讗祝 讻讬 谞讜讚专讬诐 谞讚专讬诐 讜谞讚讘讜转 讻讬砖专讗诇 讬讻讜诇 诇讗 讬讛讜 谞注专讻讬诐 讗诐 讗诪专 讬砖专讗诇 注专讱 注讜讘讚 讻讜讻讘讬诐 注诇讬 转''诇 讗讬砖 讜讛讻讗 谞诪讬 讙讘讬 谞讝讬专 谞讬诪讗 讚讗讛谞讬 诪讬注讜讟讗 讚讘谞讬 讬砖专讗诇 诇讜诪专 讘谞讬 讬砖专讗诇 谞讜讚专讬诐 讜诪讘讬讗讬谉 拽专讘谉 讗讘诇 讛注讜讘讚讬. 讻讜讻讘讬诐 讗讬谉 谞讜讚专讬诐 讜诪讘讬讗讬诐 拽专讘谉 讬讻讜诇 诇讗 讬讛讜 谞讜讚专讬诐 讻诇诇 诇讗住讜专 讘讬讬谉 讜讘讟讜诪讗讛 转''诇 讗讬砖 讚讛讻讬 谞诪讬 讗诪专 讛砖''住 讘住诪讜讱: 诇诪讗讬 讗讬诇讬诪讗 诇注谞讬谉 讬专讜砖讛. 讚住转诐 诪拽讜诐 砖谞讗诪专 讘讜 讗讘 诇注谞讬谉 讬专讜砖讛 拽专讜讬 讗讘讬讜: 诪讬 砖诪讜讝讛专 注诇 讻讬讘讜讚 [讗讘]. 讗讘诇 注讜讘讚 讻讜讻讘讬诐 诇讗 诪讜讝讛专: 诪讬讚讬 [讘谞讝讬专 讻讘讚] 讗讘讬讱 讻转讬讘 讜诇注讬诇 讻讬 拽讗诪专 诇注谞讬谉 讬专讜砖讛 诇讗 驻专讬讱 讛讻讬 讚住转诐 讗讘 谞拽专讗 讗讘 诇注谞讬谉 讬专讜砖讛:





讛诪讗讬专讬

讗专讘注 转讙诇讞讜转 砖讛讜讝讻专讜 讻诇诐 讘转注专 讜讗讬谉 讙诇讜讞 诪住驻专讬诐 注讜诇讛 讘讗讞转 诪讛谉 讜诇讗 讗祝 讛住讬讻讛 讘爪讘注 谞砖讗 砖讛讜讗 诪注讘讬专 讗转 讛砖注专 诪注讬拽专讜 砖讗讬谉 讛讻讜谞讛 讘讛诐 诇讛注讘专转 砖注专 诇讘讚 讘讗讬 讝讛 爪讚 砖讬讛讗 诪讜注讘专 讗诇讗 诪爪讜讛 讘转注专 讜诇注谞讬谉 讘讬讗讜专 讬砖 砖讜讗诇讬谉 讜讛讬讗讱 谞住转驻拽 讘讛 讜讛专讬 讗诪专讜 讙' 诪讙诇讞讬谉 讘转注专 讜讘讻诇诇谉 谞讝讬专 讜诪爪讜专注 讻诪讜 砖讛转讘讗专 讘驻专拽 砖砖讬 讜驻讬专砖讜 讘转讜住驻讜转 砖诇讗 砖讗诇讜讛 讗诇讗 讘转讙诇讞转 谞讝讬专 讟诪讗 讜谞驻拽讗 诪讬谞讛 诇转讙诇讞转 谞讝讬专讜转 讟讜诪讗讛 讚注诇诪讗 讜讛讜讗 砖诇诪讚讜讛 诪诪讛 砖讗诪专讜 讜诪讙诇讞 讗专讘注 转讙诇讞讜转 讚讗讬 住"讚 诪砖讜诐 注讘讜专讬 砖注专 讗驻讬诇讜 讘砖诇砖 住讙讬 讻诇讜诪专 砖转讙诇讞转 砖诇讬砖讬转 砖讛讬讗 诪住专讱 谞讝讬专讜转 讟讜诪讗讛 诇讗 转爪讟专讱 诇讛讬讜转讛 讘转注专 讛讜讗讬诇 讜讛专讗砖讜谞讜转 砖讛讬讜 诇住驻拽 讛讞诇讟 讛讬讜 讘转注专 讜转讙诇讞转 讗讞专讜谞讛 讙诐 讻谉 砖讛讬讗 诇讟讛专讛 注转讬讚讛 诇讛讬讜转 讘转注专 讜砖诪讗 转讗诪专 讜讛讬讗讱 讗驻砖专 诇讛讬讜转 讛砖诇讬砖讬转 讘讛诐 砖诇 谞砖讗 讜讛专讬 爪专讬讱 诇讙讚诇 砖注专 诇谞讝讬专讜转 讟讛专讛 讜诪讗讞专 砖住讱 讘谞砖讗 讗讬谉 讛砖注专 爪讜诪讞 讻讚讗讬转讗 讘驻专拽 讛讞讜讘诇 驻讬专砖讜 讘转讜住驻讜转 砖讬注讘讬专 谞砖讗 讘讻诇 砖注专 专讗砖讜 诇讘讚 砖转讬 砖注专讜转 砖讬拽讬讬诐 讘讛诐 诪爪讜转 讛注讘专转 转注专 讗讜 砖诪讗 讗讬谞讜 爪讜诪讞 诇讙诪专讬 讗讘诇 爪讜诪讞 讛讜讗 讘讻讚讬 诇讻讜祝 专讗砖 诇注讬拽专 讗讜 砖诪讗 讛讜讛 诇讬讛 讻谞讝讬专 诪诪讜专讟 讜诇讗 讬爪讟专讱 诪讞诪转 讛讙诇讜讞 讻诇讜诐:


讜谞砖诇诐 讛驻专拽 转讛诇讛 诇讗诇:


讛讙讜讬诐 讗讬谉 诇讛诐 谞讝讬专讜转 讜讻讜' 讻讘专 讘讬讗专谞讜 讘驻转讬讞转 讛诪住讻转讗 注诇 讛讞诇拽 讛砖砖讬 砖讘讛 砖讛讜讗 讗诪谞诐 讘讗 诇讘讗专 砖讛谞讝讬专讜转 讞诇 注诇 讛谞砖讬诐 讜讛注讘讚讬诐 讗讘诇 诇讗 注诇 讛讙讜讬诐 讜诇讗 注诇 讛拽讟谞讬诐 注诇 讬讚讬 注爪诪谉 讗诇讗 注诇 讬讚讬 讛讗讘 讜砖讝讛 讛讞诇拽 讬转讘讗专 讘讝讛 讛驻专拽 诇讘讚 谞讝讬专讜转 讛拽讟谞讬诐 砖讛转讘讗专 注谞讬谞诐 讘驻专拽 专讘讬注讬 讜讻谉 讘讗讜 注讜讚 讘讝讛 讛驻专拽 诪注谞讬谞讬 讛讞诇拽 讛讞诪讬砖讬 讘注谞讬谞讬 讟讜诪讗转 谞讝讬专 讜讘驻专讟 讘注谞讬谞讬 谞讝讬专 砖诇讗 谞讜讚注讛 诇讜 讟讜诪讗转讜 注讚 砖讙诇讞 讜讘注谞讬谉 讘讚讬拽转 讛讚专讻讬诐 诇注讜诇讬 专讙诇讬诐 讜诇谞讝讬专 讜注讜砖讛 驻住讞 讻砖诪讜爪讗讬谉 诪转 讘讚专讱 注诇 讗讬 讝讛 爪讚 诪驻谞讬谉 讜注诇 讗讬 讝讛 爪讚 讞讜砖砖讬谉 诇讜 诇砖讻讜谞转 拽讘专讜转 讜注诇 讬讚讬 讚讘专讬诐 讗诇讜 谞转讙诇讙诇讜 讘讛 砖讗专 讚讘专讬诐 诪注谞讬谉 住驻拽 谞讙注讬诐 讜讘讚讬拽转 专讗讬讛 讘讝讘 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讗专讘注讛 讞诇拽讬诐 讛专讗砖讜谉 讘注谞讬谞讬 谞讝讬专讜转 讛谞砖讬诐 讜讛注讘讚讬诐 讛砖谞讬 讘注谞讬谞讬 谞讝讬专 砖讙诇讞 讜谞讜讚注 诇讜 讗讞专 讻谉 砖谞讟诪讗 (讗讞专 讻谉) 讘转讜讱 谞讝讬专讜转讜 讛砖诇讬砖讬 讘注谞讬谉 讘讚讬拽转 讛讚专讻讬诐 诇谞讝讬专 讜注讜砖讛 驻住讞 讜砖讗专 注讜诇讬 专讙诇讬诐 讛专讘讬注讬 讘诪讛 砖讘讗 注诇 讬讚讬 讙诇讙讜诇 讘拽爪转 住驻讬拽讜转 讛谉 讘注谞讬谞讬 诪讻讛 讗转 讞讘专讜 讜讗诪讚讜讛讜 诇诪讬转讛 讛谉 讘住驻拽 谞讙注讬诐 讛谉 讘住驻拽 讝讬讘讛 注诇 讗讬讝讛 爪讚 讘讜讚拽讬谉 讗诐 诪讞诪转 讗讜谞住 讘讗讛 讗诐 砖诇讗 诪讞诪转 讗讜谞住 讜住讬讬诐 讚讘专讬讜 讘注谞讬谞讬 讛谞讝讬专讜转 诇讬讚注 讘砖诪讜讗诇 讛谞讘讬讗 讗诐 讛讬讛 谞讝讬专 讗诐 诇讗讜 讻讚讬 诇讬讚注 讘诪讬 砖讗诪专 讛专讬谞讬 讻砖诪讜讗诇 讛专诪转讬 讗诐 谞注砖讛 谞讝讬专 讘讻讱 讗诐 诇讗讜 讝讛讜 砖讜专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:


讜讛诪砖谞讛 讛专讗砖讜谞讛 诪诪谞讜 讗诪谞诐 转讬讜讞讚 诇讘讗专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 讛讙讜讬诐 讗讬谉 诇讛诐 谞讝讬专讜转 谞砖讬诐 讜注讘讚讬诐 讬砖 诇讛诐 谞讝讬专讜转 讞讜诪专 讘谞砖讬诐 诪讘注讘讚讬诐 砖讛讜讗 讻讜驻祝 讗转 注讘讚讜 讜讗讬谞讜 讻讜驻祝 讗转 讗砖转讜 讞讜诪专 讘注讘讚讬诐 诪讘谞砖讬诐 砖讛讜讗 诪讬驻专 谞讚专讬 讗砖转讜 讜讗讬谞讜 诪讬驻专 谞讚专讬 注讘讚讜 讛驻专 诇讗砖转讜 讛驻专 注讜诇诪讬转 讛驻专 诇注讘讚讜 讬爪讗 诇讞讬专讜转 诪砖诇讬诐 谞讝讬专讜转讜 注讘专 诪讻谞讙讚 驻谞讬讜 专' 诪讗讬专 讗讜诪专 诇讗 讬砖转讛 专' 讬讜住讬 讗讜诪专 讬砖转讛 讗诪专 讛专"诐 讘转讞诇转 驻专砖转 谞讝讬专 讗诪讜专 讗诇 讘谞讬 讬砖专讗诇 讜讗诪专讜 讘谞讬 讬砖专讗诇 讜诇讗 讙讜讬诐 讜讗诪专 讛砖诐 讬转' 讘砖讘讜注讜转 讜讘谞讚专讬诐 讻诇诐 诇讗住讜专 讗住专 注诇 谞驻砖讜 诪讬 砖谞驻砖讜 拽谞讜讬讛 诇讜 讬爪讗 注讘讚 砖讗讬谉 谞驻砖讜 拽谞讜讬讛 诇讜 讜讻讜驻祝 讛讜讗 砖讬讻专讬讞讛讜 注诇 讛砖转讬讛 讜讛讟讜诪讗讛 讜讛注拽专 讗爪诇谞讜 讘注讘讚讬诐 诇谞讝讬专讜转 讻讜驻讛讜 诇谞讚专讬诐 讗讬谞讜 讬讻讜诇 诇讻驻讜转讜 诇砖讘讜注讛 讗讬谞讜 爪专讬讱 诇讻驻讜转讜 诇驻讬 砖诇讗 讬砖讘注 讗诇讗 诪讛 砖讬拽专讛 讜讛讜讗 讘诇转讬 拽讜谞讛 注爪诪讜 讜讗讜诇诐 讛谞讚专讬诐 讛诪讞讜讬讘讬诐 诇讜 讻诪讜 砖讬讗诪专 注诇 讻讱 讜讻讱 讻讗砖专 注砖讬转讬 讻讱 讗讜 讗讻诇转讬 讻讱 讗讜 讗讬住讜专 注诇 注爪诪讜 讚讘专讬诐 砖讗讬谉 讘讛诐 注讬谞讜讬 谞驻砖 诪诪讛 砖诇讗 讬讜砖讙 讛注讘讚 讘注爪诪讜 诪讝讛 讛讬讝拽 讜诇讗 讬转讘讟诇 诇讗讚谞讬讜 讘专爪讜谉 讜讗诐 讗诪专 诇注讘讚讜 诪讜驻专 诇讱 讛谞讛 讻讘专 讛住讬专 诪诪谞讜 讛讻驻讬驻讛 讜讛讬讛 讘谉 讞讜专讬谉 讜诇讝讛 诪砖诇讬诐 讗转 谞讝讬专讜转讜 讜讗诪专 注讘专 诪诇驻谞讬讜 讬专爪讛 讘讜 砖讛讜讗 讬讘专讞 诪诪谞讜 讗讜 讬爪讗 诪诪谞讜 讜讛讜讗 谞讝讬专 讗诪专 专' 诪讗讬专 诇讗 讬砖转讜拽 诪驻谞讬 砖讬爪讟注专 讜讬讞讝讜专 诇专讘讜 诇讛讻专讬讞 讗讜转讜 注诇 讛砖转讬讛 讜专' 讬讜住讬 讗讜诪专 讬砖转讛 砖诇讗 讬讞诇讛 讜讬诪讜转 砖讗讬 讗驻砖专 诇专讘讜 砖讬拽谞讛讜 讜讬讞驻砖讛讜 讜讬砖讜讘 诇专砖讜转讜 讜讛谞讛 讻诇讜 谞砖讗专 讘专砖讜转讜 讜讛诇讻讛 讻专' 诪讗讬专:


讗诪专 讛诪讗讬专讬 讛讙讜讬诐 讗讬谉 诇讛诐 谞讝讬专讜转 讻诇讜诪专 砖讗祝 注诇 驻讬 砖谞转专讘讜 讘注谞讬谉 拽专讘谞讜转 诇谞讚专 讜谞讚讘讛 讜谞讝讬专讜转 讛专讬 讛讜讗 讘讚讬谉 拽专讘谉 诪"诪 讛转讜专讛 诪注讟转诐 诪讚讬谉 谞讝讬专讜转 砖谞讗诪专 讚讘专 讗诇 讘谞讬 讬砖专讗诇 讜诇讗 诇讙讜讬讬诐:


谞砖讬诐 讜注讘讚讬诐 讬砖 诇讛诐 谞讝讬专讜转 讻诇讜诪专 砖讗诐 谞讚专讜 讘谞讝讬专 谞讚专诐 谞讚专 谞砖讬诐 讘讛讚讬讗 讻转讬讘 讗讬砖 讗讜 讗砖讛 讻讬 讬驻诇讬讗 诇谞讚讜专 谞讚专 谞讝讬专 讜讻讜' 讜注讘讚讬诐 讚讻转讬讘 讜讗诪专转 讗诇讬讛诐 诇专讘讜转 讛注讘讚讬诐 讜诪"诪 讗讬 诇讗讜 专讬讘讜讬讗 讚讛讗讬 拽专讗 诇讗 讛讬讬谞讜 讻讜诇诇讬谉 讗讜转诐 讘讚讬谉 谞讝讬专讜转 诪讚讬谉 讗砖讛 专"诇 砖讻诇 诪爪讜讛 砖讛谞砖讬诐 讞讬讬讘讜转 讘讛 注讘讚讬诐 讞讬讘讬谉 讘讛 砖讛讬讬转讬 讗讜诪专 砖诇讗 谞讗诪专 讻谉 讗诇讗 讘诪爪讜讛 讛讘讗讛 诪讗诇讬讛 讗讘诇 砖讘讜注讜转 讜谞讚专讬诐 讜谞讝讬专讜转 砖讛讜讗 诪讘讬讗诐 注诇讬讜 讜讛转讜专讛 讗诪专讛 注诇 谞驻砖讜 诪讬 砖谞驻砖讜 拽谞讜讬讛 诇讜 讬爪讗 讝讛 讜讻讜' 讚讗诇诪讗 讚讻诇 谞讚专 砖讬砖 讘讜 注讬谞讜讬 谞驻砖 讗讜 讘讟讜诇 诪诇讗讻讛 讗讬谞讜 讞诇 注诇讬讜 讻诇诇 讻诪讜 砖讬转讘讗专 讜砖诪讗 讛讬讛 注讜诇讛 注诇 讚注转讱 诇讜诪专 砖讗祝 讘谞讝讬专讜转 讻谉 拽诪"诇 砖讛谞讝讬专讜转 诪讬讛讗 讞诇 注诇讬讜 讻讘谞砖讬诐 讜讗讞"讻 讘讗 诇讘讗专 注诇 讗讬讝讛 爪讚 讛讗讚讜谉 讬讻讜诇 诇讘讟诇 讗转 谞讝讬专讜转讜 讜讘讗砖讛 诪讬讛讗 讻讘专 讬讚注转 砖讛讗讘 讗讜 讛讘注诇 讬讻讜诇讬谉 诇讛驻专 诇讛 讻砖讗专 讛谞讚专讬诐 讗讘诇 讛注讘讚 讗讬谞讜 讘转讜专转 讛驻专讛 讗诇讗 砖讛专砖讜转 讘讬讚 专讘讜 诇讻讜驻讜 诇砖转讜转 讜诇讛讟诪讗 讘诇讗 讛驻专讛 砖讗讬谉 讛驻专讛 讘注讘讚 讗诇讗 讻讜驻讛讜 讘讻讱 讜讻诇 砖讗讬谞讜 讻讜驻讛讜 讞讬讬讘 诇谞讛讜讙 谞讝讬专讜转讜 讜讬专讗讛 砖讗祝 注诇 驻讬 砖诇讗 讻驻讗讜 讘砖注讛 砖砖诪注 讻讜驻讛讜 诇讻砖讬专爪讛 讜诪砖讻驻讛讜 谞转讘讟诇 谞讝讬专讜转讜 讗诇讗 砖讗诐 讬爪讗 诇讞讬专讜转 讞讬讬讘 诇讛砖诇讬诐 砖讗讬谉 讛讻驻讬讬讛 讘讟讜诇 讙诪讜专 讜讬砖 讞讜诇拽讬诐 讘讛 讻诪讜 砖谞讘讗专 讘住诪讜讱 讜诇诪讚转 诪"诪 砖讻讜驻讛讜 诇砖转讜转 讜讝讛讜 砖讗诪专讜 讞讜诪专 讘谞砖讬诐 诪讘注讘讚讬诐 砖讗讚诐 讻讜驻讛 讗转 注讘讚讜 讜讗讬谞讜 讻讜驻讛 讗转 讗砖转讜 讜讞讜诪专 讘注讘讚讬诐 诪讘谞砖讬诐 砖讗讚诐 诪讬驻专 诇讗砖转讜 讜讗讬谞讜 诪讬驻专 诇注讘讚讜:


讛驻专 诇讗砖转讜 讛驻专 诇讛 注讜诇诪讬转 专"诇 砖讛讜驻专 讛谞讚专 诇讙诪专讬 讜讗祝 诇讻砖谞转讙专砖讛 讗讜 谞转讗诇诪谞讛 讗讬谞讛 爪专讬讻讛 诇讛砖诇讬诪讜 讛驻专 诇注讘讚讜 讜讬爪讗 诇讞讬专讜转 讬砖诇讬诐 诇谞讝讬专讜转 讻讱 讗谞讜 讙讜专住讬诐 讘讛 讜讻讱 讛讬讗 讙讬专住转 讛转讜住驻讜转 讜讗谞讜 诪驻专砖讬诐 讚讘专 讝讛 讘讞讜诪专 砖讘注讘讚讬诐 注诇 讛谞砖讬诐 砖讛谞砖讬诐 讛驻专讛 诪讜注诇转 讘讛谉 诇注讜诇诐 讗讘诇 讛注讘讚 讛驻专讛 砖诇讜 讜讛讬讗 讛讻驻讬讬讛 诇砖转讜转 讜诇讬讟诪讗 讗讬谉 讻驻讬讬转讜 诪讘讟诇转讜 讗诇讗 诇讻诇 砖讛讜讗 讘专砖讜转讜 讗讘诇 诇讻砖讬爪讗 诇讞讬专讜转 讞讬讬讘 诇讛砖诇讬诐 讜讛驻专 诇讗讜 讚讜拽讗 讗诇讗 讛驻专讛 砖诇讜 拽讗诪专 讜讛讬讗 讻砖讛讜讗 讻讜驻讛讜 诇砖转讜转 讜诇讬讟诪讗 讜诪"诪 讗诐 讛驻专 讚讜拽讗 讘诇砖讜谉 讛驻专讛 诇讗 讗诪专 讻诇讜诐 讜谞讜讛讙 谞讝讬专讜转讜 讻讗诇讜 讗讬谉 砖诐 诇讗 讛驻专讛 讜诇讗 讻驻讬讬讛 讜诪"诪 讙讚讜诇讬 讛诪讞讘专讬诐 谞专讗讛 砖讙讜专住讬谉 讛驻专 诇注讘讚讜 讬爪讗 诇讞讬专讜转 讜诪砖诇讬诐 谞讝讬专讜转讜 讻诇讜诪专 砖诪讗讞专 砖讗诪专 诇讜 诇砖讜谉 讛驻专讛 诇讗 讛讞讝讬拽讜 讘注讘讚 讜谞砖转讞专专 诪诪讬诇讗 讜谞讜讛讙 谞讝讬专讜转讜 讜讛讚讘专讬诐 讝专讬诐 讜诇诪讛 谞砖转讞专专 讘讻讱 讜注讜讚 砖讛讬讛 诇讜 诇讜诪专 讜谞讜讛讙 谞讝讬专讜转讜 讜诇讗 砖讬讗诪专 诪砖诇讬诐:


注讘专 诪谞讙讚 驻谞讬讜 专"诇 砖谞讚专 讘谞讝讬专讜转 讜讘专讞 专讘讬 诪讗讬专 讗讜诪专 讜讻讜' 讜诇驻讬 诪讛 砖讬转讘讗专 讘讙诪专讗 讗诐 谞转讬讗砖 专讘讜 讻诇诐 诪讜讚讬诐 砖谞讜讛讙 砖讛专讬 讛讜讗 讻讛驻拽讬专讜 讜讛诪驻拽讬专 注讘讚讜 讬爪讗 诇讞讬专讜转 讗诇讗 砖爪专讬讱 讙讟 砖讞专讜专 诇讛转讬专讜 讘讘转 讬砖专讗诇 讗讘诇 讻诇 砖诇讗 谞转讬讗砖 诇专讘讬 诪讗讬专 诇讗 讬砖转讛 讚专讘讬讛 谞诪讬 谞讬讞讗 诇讬讛 讘讛讻讬 讻讚讬 砖讬爪讟注专 讜讬转讞专讟 注讚 砖讬讗诪专 讗诇讻讛 讜讗砖讜讘讛 讜讻讜' 讻讬 讟讜讘 诇讜 注讘讜讚 讜讻讜' 讜专' 讬讜住讬 讗讜诪专 讬砖转讛 砖讛专讬 诪谉 讛住转诐 讚注转 专讘讜 注诇讬讜 讜讛专讬 讛讜讗 讻讗诇讜 讻驻讗讜 讚讗谞谉 住讛讚讬 砖讗诇讜 讛讬讛 讗爪诇讜 讛讬讛 讻讜驻讛讜 讜讻谉 讛讜讗 讛讚讬谉 讜讛诪讞诇讜拽转 讻砖讛诇讱 诇讜 讛讗讚讜谉 讜讛诇讻讛 讻专讘讬 讬讜住讬 讜讙讚讜诇讬 讛诪讞讘专讬诐 驻住拽讜 讻专讘讬 诪讗讬专 讜讛讜讗 转诪讛 讜讘讘专讬转讗 讗诪专讜 讘驻专拽 讗讞专讜谉 讘注讘讚 砖谞讝专 讜讛砖诇讬诐 谞讝讬专讜转讜 讜讙诇讞 专"诇 讘诇讗 讬讚讬注转 专讘讜 讜讗讞"讻 讬爪讗 诇讞讬专讜转 砖讬爪讗 讬讚讬 谞讝讬专讜转 讗讘诇 讗诐 拽讜讚诐 讙诇讜讞讜 讬爪讗 诇讞讬专讜转 诇讗 讬爪讗 讜讬砖 诪驻专砖讬诐 讘讜 讚讜拽讗 讻砖讻驻讗讜 专讘讜 拽讜讚诐 讙诇讜讞 砖讻谉 讛转讘讗专 砖诐 砖讗诐 谞讟诪讗 讜讬爪讗 诇讞讬专讜转 诪讜谞讛 诪砖注讛 砖谞讟诪讗:


讝讛讜 讘讬讗讜专 讛诪砖谞讛 讜驻住拽 砖诇讛 讻诇讛 注诇 讛讚专讱 砖讻转讘谞讜讛讜 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:


讝讛讜 砖讗诪专讜 讻讗谉 诇讗住讜专 讗讬住专 注诇 谞驻砖讜 讘诪讬 砖谞驻砖讜 拽谞讜讬讛 诇讜 讬爪讗 注讘讚 砖讛讚讘专 诪讜讻讬讞 砖砖讗专 谞讚专讬诐 讜砖讘讜注讜转 讞讜抓 诪谉 讛谞讝讬专讜转 讗讬谞谉 讞诇讬谉 注诇 讛注讘讚 诇诪讟讛 讘住讜祝 讛住讜讙讬讗 讬专讗讛 讛驻讱 讛讚讘专讬诐 砖讘谞讚专讬诐 讜砖讘讜注讜转 讗讬谞讜 讻讜驻讛讜 讜谞讜讛讙 讘诪讛 砖谞讚专 讗讜 谞砖讘注 讜驻住拽 讛讚讘专讬诐 砖讻诇 砖讬砖 讘讜 注讬谞讜讬 谞驻砖 讗讜 注讻讜讘 诪诇讗讻讛 讗讜 砖讛注专讬讱 注爪诪讜 讗讬谉 讛谞讚专 讞诇 注诇讬讜 讻诇诇 砖讗讬谉 谞驻砖讜 拽谞讜讬讛 诇讜 讜讗讬谞讜 爪专讬讱 诇讻驻讜转讜 讗诇讗 讗祝 讘诇讗 讻驻讬讬讛 讛讜讗 讬讻讜诇 诇注砖讜转 讻谞讙讚 谞讚专讜 砖讗讬谉 讝讛 讗诇讗 讻讗讜住专 驻讬专讜转 讞讘专讜 注诇 讞讘专讜 讗讘诇 讻诇 砖谞讚专 讗讜 谞砖讘注 讘讚讘专 砖讗讬谉 讘讜 诇讗 注谞讜讬 谞驻砖 讜诇讗 注讻讜讘 诪诇讗讻讛 讗讬谉 讛讗讚讜谉 讬讻讜诇 诇讻驻讜转讜 讜诇驻讬 诪讛 砖讬转讘讗专 诇诪讟讛 讗诐 谞讚专 注诇 讗砖讻讜诇 砖诇 注谞讘讬诐 讗诐 讗讬谉 砖诐 讗诇讗 讛讜讗 讛专讬 讝讛 讗讜讻诇讜 讗祝 讘诇讗 讻驻讬讬讛 砖讛专讬 讬砖 讻讗谉 注谞讜讬 谞驻砖 讜讗讬谉 讛谞讚专 讞诇 讜讗诐 讬砖 砖诐 讗讞专 讗讬谉 专讘讜 讬讻讜诇 诇讻讜驻讜 讜讻谉 讻诇 讻讬讜爪讗 讘讝讛:


诇注谞讬谉 讘讬讗讜专 讝讛 砖讗诪专讜 讻讗谉 砖讗谞讬 讛讻讗 讚讻转讬讘 注诇 谞驻砖讜 讜讻讜' 驻讬专讜砖讜 讚讻转讬讘 讙讘讬 谞讚专讬诐 讜砖讘讜注讜转 注诇 谞驻砖讜 讻诇讜诪专 砖讻诇 砖讬砖 讘讜 注谞讜讬 谞驻砖 讗讬谞讜 讞诇 讜诪讛讜 讚转讬诪讗 讗祝 诇注谞讬谉 谞讝讬专讜转 讻谉 拽诪"诇 砖讞诇 讛讜讗 注诇讬讜 讗注"驻 砖讬砖 讘讜 注谞讜讬 谞驻砖 讗诇讗 砖讛专砖讜转 讘讬讚 专讘讜 诇讻讜驻讜 讜诇诪讚转 诪讝讜 砖讻诇 砖讬砖 讘讜 注谞讜讬 谞驻砖 讗讬谞讜 讞诇 讻诇诇 讗讘诇 讛讞诇拽 讛砖谞讬 讜讛讜讗 砖讗诐 讗讬谉 讘讜 注谞讜讬 谞驻砖 讗讬谉 专讘讜 讬讻讜诇 诇讻讜驻讜 讬转讘讗专 诇诪讟讛 讜讛专讬谞讬 诪爪专祝 讗讜转讛 住讜讙讬讗 注诐 讝讜 讻讚讬 砖讬讛讗 讛注谞讬谉 专爪讜祝 讘诪拽讜诐 讗讞讚 讜讛讜讗 砖讗诪专讜 转谞讜 专讘谞谉 专讘讜 讻讜驻讛讜 诇谞讝讬专讜转 讗讘诇 诇讗 诇谞讚专讬诐 讜砖讘讜注讜转 讜砖讗诇讜 讘讛 诇诪讛 专讘讜 讻讜驻讛讜 讘谞讝讬专讜转 讜诇讗 讘谞讚专讬诐 讜砖讘讜注讜转 讗讬 诪砖讜诐 讚讻转讬讘 注诇 谞驻砖讜 讬爪讗 注讘讚 讜讻讜' 讗祝 谞讚专讬诐 讻谉 讜讝讜 讜讚讗讬 拽砖讛 诇驻专砖 讚讛讗 拽专讗 讘谞讚专讬诐 讻转讬讘 讜注讜讚 砖讛专讬 驻住讜拽 讝讛 诪讜讻讬讞 砖讗讬谉 讛谞讚专 讞诇 注诇讬讜 讻诇诇 讜讘谞讝讬专讜转 讗讬 讗转讛 讗讜诪专 讻谉 砖讛专讬 讗转讛 讗讜诪专 注诇讬讜 讞诇 讛讜讗 讗诇讗 砖专讘讜 讻讜驻讛讜 讗诇讗 砖诇砖讜谉 诪住讻转讗 讝讜 讗讬谞讜 诪讚讜拽讚拽 讻诇 讻讱 讜讗谞讜 诪驻专砖讬诐 讘讛 讚讗诇讬砖谞讗 讚讛讻讗 住诪讬讱 讜讛讻讬 拽讗诪专 讗讬 诪讚讻转讬讘 讘谞讚专讬诐 注诇 谞驻砖讜 讻诇讜诪专 讚讻诇 砖讬砖 讘讜 注谞讜讬 谞驻砖 讗讬谞讜 讞诇 讻诇诇 讜讗诪专转 注诇讬讛 讚谞讝讬专讜转 诪讬讛讗 讗讬转专讘讬 讗祝 注诇 驻讬 讚讗讬转 讘讬讛 注讬谞讜讬 讗诇讗 砖专讘讜 讻讜驻讛讜 讚诇讛讻讬 讗讛谞讬 注诇 谞驻砖讜 讘谞讚专讬诐 谞诪讬 讘诪讛 砖讛诐 讞诇讬谉 讜讛讜讗 讻砖讗讬谉 讘讜 注讬谞讜讬 谞驻砖 讬讛讗 专讘讜 讻讜驻讛讜 砖讛专讬 讗讬谉 讘讜 注讬谞讜讬 讚谞讚专讬诐 讛讜讛 诇讬讛 讻注谞讜讬 讚谞讝讬专讜转 诪爪讚 砖讛谞讝讬专讜转 谞转专讘讛 诪谉 讛诪拽专讗 讜讛诪转专抓 诇讗 讛讘讬谉 砖讗诇转讜 讜讛讬讛 住讘讜专 注诇 讛诪拽砖讛 砖讬讛讗 讚注转讜 砖讛谞讚专 讞诇 讗祝 讘诪拽讜诐 注谞讜讬 讜诪讞讝专 诇讜诪专 砖讬讛讗 专讘讜 讻讜驻讛讜 讜转讬专抓 诇讜 砖讝讛 砖讗讬谉 专讘讜 讻讜驻讛讜 讛讜讗 诪驻谞讬 砖讗讬谉 讘讛 注谞讜讬 砖讗诐 谞讚专 讘讗砖讻讜诇 讝讛 讛专讬 诪讜转专 讘讗讞专讬诐 诪讛 砖讗讬谉 讻谉 讘谞讝讬专 砖讬砖 讘讜 注谞讜讬 讜讞讝专 讜砖讗诇讜 诇驻讬 住讘专转讜 讜诪讛 转讗诪专 讻砖讗讬谉 砖诐 注讜讚 讗砖讻讜诇 讜讛讗 专讘讜 讬讻讜诇 诇讻驻讜转讜 讜讛讜讗 讞讜讝专 讜诪砖讬讘讜 讘讞专爪谉 砖讗讬谉 砖诐 注讬谞讜讬 讻诇 讻讱 讗祝 讻砖讗讬谉 砖诐 讗讞专 砖讗讬谉 讗讻讬诇转讜 诪爪讜讬讛 讜讘谞讝讬专 诪讬讛讗 谞讝专 讘讞专爪谉 谞注砖讛 谞讝讬专 诇讻诇 讜讛讜讗 诪砖讬讘讜 砖讗祝 讘讞专爪谉 讻诇 砖讗讬谉 诇讜 讚讘专 讗讞专 诇讗讻诇 讞诇讬砖 诇讬讘讬讛 讜讗讬讻讗 注谞讜讬 讜讬讛讗 讬讻讜诇 诇讻讜驻讜 讜讛注诇讛 讗讘讬讬 砖诇砖讜谉 讛讘专讬转讗 讗讬谞讜 讻谉 砖讛谞讚专 讻诇 砖讬砖 讘讜 注谞讜讬 讗讬谉 讻讗谉 谞讚专 讻诇诇 讜诪讛 砖讗诪专讜 讘讘专讬转讗 讻讜驻讛讜 诇谞讝讬专讜转讜 讜诇讗 诇谞讚专讬诐 讜砖讘讜注讜转 注谞讬谞讜 讘谞讚专讬诐 砖讬砖 讘讛 注谞讜讬 讜驻讬专讜砖讛 爪专讬讱 诇讻讜驻讜 讘谞讝讬专讜转 讗讘诇 讘谞讚专讬诐 讜砖讘讜注讜转 讗讬谞讜 爪专讬讱 诇讻驻讜转讜 讻诇诇 讚讻转讬讘 诇讛专注 讗讜 诇讛讟讬讘 砖讗讬谉 砖讘讜注讛 讗诇讗 讘诪讛 砖讘讬讚讜 讜讛专注讛 诇讗讞专讬诐 讗讬谞讛 讘讬讚讜 讜注讘讚 讻诇 讛专注转 注爪诪讜 讛专注讛 诇讗讚讜谉 讛讜讗 讛讗 讻诇 砖讗讬谉 讘讜 注谞讜讬 讗讬谉 爪"诇 砖讗讬谞讜 讻讜驻讛讜 讛讜讗讬诇 讜讗讬谉 讘讛 砖讜诐 讛专注讛 诇讗讚讜谉 讜诇诪讚转 砖讛诪拽砖讛 讛讬讛 诪讞讝专 诇讜诪专 砖讘诪拽讜诐 砖讗讬谉 砖诐 注谞讜讬 讬讛讗 专讘讜 讻讜驻讛讜 讜讛注诇讜 讛诇讻讛 砖讗讬谞讜 讻讜驻讛讜:


讜诇注谞讬谉 讛讘专讬转讗 诪讬讛讗 讛讜讝讻专 讘讛 讗讘诇 诇讗 诇谞讚专讬诐 讜砖讘讜注讜转 讜注专讻讬谉 讜讗"讻 诇驻讬 诪住拽谞讗 讝讜 讗转讛 爪专讬讱 诇驻专砖讛 砖讗讬谞讜 爪专讬讱 诇诪讞讜转 砖讗讬谞讜 讞诇 注诇讬讜 讻诇诇 讻诪讜 砖讘讬讗专谞讜 诇诪注诇讛 讜讻谉 讻转讘讜讛 讙讚讜诇讬 讛诪讞讘专讬诐 讘讛诇讻讜转 谞讝讬专讜转 讜诪"诪 讘转讜住驻讜转 诪驻专砖讬诐 砖诇讗 谞砖谞讬转 讘讛 注专讻讬谉 讻讚诪讬讜谉 讛谞讚专讬诐 讗诇讗 讻讱 驻讬专讜砖讜 谞讝讬专讜转 讘注讬讗 讻驻讬讬讛 讜诪讛谞讬讗 讘讬讛 谞讚专讬诐 讜砖讘讜注讜转 诇讗 爪专讬讻讬 讻驻讬讬讛 讻诇诇 讛讜讗讬诇 讜讬砖 讘讛谉 注讬谞讜讬 注专讻讬谉 诇讗 诪讛谞讬讗 讘讛讜 讻驻讬讬讛 讻诇 砖讬砖 诇讜 诪注讜转 砖讗讬谉 诇专讘讜 专砖讜转 讘讛谉 注诇 讛爪讚讚讬谉 砖讗驻砖专 诇讛讬讜转 讻谉 注诇 讛爪讚讚讬谉 砖讘讬讗专谞讜 讘专讗砖讜谉 砖诇 拽讚讜砖讬谉 讜讛专讬 讛讜讗 讻谞讚专讬诐 砖讗讬谉 讘讛谉 注讬谞讜讬 讜讛讚讘专讬诐 谞专讗讬谉 讜讘讛诇讻讜转 注专讻讬谉 专讗讬转讬 诇讙讚讜诇讬 讛诪讞讘专讬诐 砖讻转讘讜 砖讛注讘讚 诪注专讬讱 讜诇讻砖讬驻讚讛 谞讜转谉 讛注专讱 砖谞讚专:


讛讙讜讬 讗讬谞讜 诪注专讬讱 讗诇讗 砖讛讜讗 谞注专讱 讻讬爪讚 讙讜讬 砖讗诪专 注专讱 讬砖专讗诇 驻诇讜谞讬 注诇讬 讗讜 注专讻讬 注诇讬 讗注"驻 砖讛讜讗 讘转讜专转 谞讚专 讜谞讚讘讛 诇注谞讬谉 讛注专讻讛 诇讗 讗诪专 讻诇讜诐 讗讘诇 讬砖专讗诇 砖讗诪专 讛专讬 注专讱 讙讜讬 讝讛 注诇讬 讞讬讬讘 讘注专讻讜 讻驻讬 砖谞讬讜 讜讙讚讜诇讬 讛诪驻专砖讬诐 讘讛讙讛讜转讬讛诐 驻住拽讜讛 讘讛驻讱 专"诇 砖讛讙讜讬 诪注专讬讱 讗讘诇 诇讗 谞注专讱 讜讘诪拽讜诪讛 谞讞诇拽讜 讘讛 专讘讬 诪讗讬专 讜专讘讬 讬讛讜讚讛 讜砖讬讟转谞讜 讻专"诪 讜诪诪讛 砖谞讗诪专 讘讛 讘诪拽讜诪讛 讘专讗砖讜谉 砖诇 注专讻讬谉 讗诪专 专讘讗 讛讬诇讻转讬讛 讚专"诪 诪住转讘专讗 讜讟注诪讬讛 诇讗 诪讬住转讘专讗 讜诪"诪 诇讙讚讜诇讬 讛诪驻专砖讬诐 讛讜讗讬诇 讜诇讗 诪讬住转讘专 讟注诪讬讛 讛讚专讬谞谉 诇讻诇诇讗 讚专' 诪讗讬专 讜专' 讬讛讜讚讛 讛诇讻讛 讻专' 讬讛讜讚讛 讜讚注转 专讗砖讜谉 谞专讗讛 注讬拽专:


讘谉 谞讞 讗祝 注诇 驻讬 砖讬砖 诇讜 讗讘讜转 诇注谞讬谉 讬专讜砖讛 注诇 讛讚专讱 砖讘讬讗专谞讜 讘专讗砖讜谉 砖诇 拽讚讜砖讬谉 讘注谞讬谉 讙讜讬 讬讜专砖 讗转 讗讘讬讜 讚讘专 转讜专讛 诪"诪 讗讬谞讜 讘转讜专转 讗讘讜转 诇注谞讬谉 讻讘讜讚 专"诇 砖讗讬谞讜 诪讜讝讛专 注诇 讻讘讜讚 讗讘 讜讗诐 谞转讙讬讬专 讛讗讘 讜讛讘谉 讗驻讬' 谞转讙讬讬专 讛讗讘 讜讛讬转讛 诇讬讚转 讛讙专 讘拽讚砖讛 讛讜讗讬诇 讜讛讜专转讜 砖诇讗 讘拽讚砖讛 讗讬谞讜 讞讬讬讘 注诇 诪讻转 讗讘讬讜 讜拽诇诇转讜 讗诇讗 砖谞讜讛讙 讘讜 诪拽爪转 讻讘讜讚 讗驻讬诇讜 讙专 砖谞转讙讬讬专 讜讗讘讬讜 讙讜讬 讗住讜专 诇讜 诇讘讝讜转讜 砖诇讗 讬讗诪专讜 注诇讬讜 讘讗 诪拽讚讜砖讛 讞诪讜专讛 诇拽讚讜砖讛 拽诇讛:





砖讬讟讛 诪拽讜讘爪转

讘注讬 专诪讬 讘专 讞诪讗 讛谞讬 讗专讘注 转讙诇讞讬讜转. 讚讛讜讜 讘谞讝讬专 住驻拽 讟诪讗 住驻拽 诪讜讞诇讟 诪砖讜诐 诪爪讜讛 谞讬谞讛讜 讜爪专讬讻讬 讻诇讛讜 转注专 讗讜 诪砖讜诐 注讘讜专讬 讟讜诪讗讛 谞讬谞讛讜 讜诇注讘讜专讬 讘谞砖讗 住讙讬. 讗讬讘注讬讗 诇谉 讘住驻拽 讚讻讬讜谉 讚讘转讙诇讞转 专讗砖讜谞讛 注讘讬讚 讟讘讬诇讛 拽讜讚诐 转讙诇讞转 诪砖讜诐 住驻拽 讟讜诪讗讛 讚讗讬 诇讗 讟讘讬诇 诇讗 诪爪讬 诪讙诇讞 讚讚讬诇诪讗 诇讗讜 诪讜讞诇讟 讛讜讗 讜讗讬谞讜 讬讻讜诇 诇讙诇讞 注讚 砖讬讟讘讜诇 讜讬砖讞讜讟 讝讘讞 讗讞专 讚讚讬诇诪讗 讟讛讜专 讛讜讗. 讜讻谉 诇讗讞专 转讙诇讞转 注讘讬讚 讟讘讬诇讛 诪砖讜诐 住驻拽 讛讞诇讟 讜拽专讘谉 讟讜诪讗讛 谞诪讬 诪讬讬转讬 讗诐 讻谉 砖讬讬讻讗 讛讛讬讗 转讙诇讞转 拽爪转 诇转讙诇讞转 讟讜诪讗讛 讜讗讜转讛 转讙诇讞转 诪讙诇讞 讘转注专 讛专讬 拽讬讬诐 诪爪讜转 转注专 诇讟讜诪讗转讜 讜诇讞诇讜讟讜 讚讛讗 讟讘讬诇 诇讬讛 转专讬 讝讬诪谞讬. 讜讘转讙诇讞转 砖谞讬讛 谞诪讬 讟讘讬诇 讗讞专 转讙诇讞转 讚住驻拽 讟讛专转讜 讜住驻拽 住驻专讜 讛讜讗 讜诪讙诇讞 谞诪讬 讘转注专. 讗讘诇 讘转讙诇讞转 砖诇讬砖讬转 诇讗 讬爪讟专讱 转注专 讚讻讬讜谉 讚讟讘诇 砖转讬 讟讘讬诇讜转 讘拽诪讬讬转讗 讛专讬 拽讬讬诐 诪爪讜转 转注专 诇住驻拽 讟讜诪讗讛. 讜讗祝 注诇 讙讘 讚诪讻诇 诪拽讜诐 诪爪专讻讬谞谉 转讙诇讞转 砖诇讬砖讬转 诪砖讜诐 住驻拽 讟讜诪讗讛 讘注讘讜专讬 谞砖讗 住讙讬 讚诇注讘讜专讬 砖注专 讟讜诪讗讛 讛讬讬谞讜 诪砖讜诐 讚讘注讬 诇诪讬诪谞讬 砖诇砖讬诐 讬讜诐 讚谞讝讬专 讟讛专讛 讜诇讗 讗讬驻砖专 诇诪谞讜转 谞讝讬专 (讟讜诪讗讛) 讟讛专讛 讗诐 注诇讬讜 砖注专 讟讜诪讗讛. 讗讜 讚讬诇诪讗 诪砖讜诐 诪爪讜讛 讛讜讜 讻讜诇讛讜 讗专讘注 转讙诇讞讬讜转 讜讗驻讬诇讜 讛砖诇讬砖讬转. 讜讗诐 讻谉 讬爪讟专讱 转注专 讚讗讬谞讜 讬讜爪讗 讬讚讬 讞讜讘转 转讙诇讞转 讟讜诪讗讛 讘转注专 专讗砖讜谞讛 讗祝 注诇 讙讘 讚讟讘讬诇 诪拽诪讬 转讙诇讞转 讚讻讬讜谉 讚诇诪爪讜讛 讗讬转拽讜谉 讻讜诇谉 爪专讬讻讬谉 转注专. 转讗 砖诪注 讜诪讙诇讞 讗专讘注 转讙诇讞讬讜转 讜讗讬 住诇拽讗 讚注转讱 诪砖讜诐 注讘讜专讬 砖注专 讟讜诪讗讛 讛讜讗 讘砖诇砖 住讙讬. 砖讛专讬 讘转讙诇讞转 专讗砖讜谞讛 讜砖诇讬砖讬转 讗讝讬诇 诇讬讛 砖注专 讟讜诪讗讛 讜讘专讗砖讜谉 讜讘讗诪爪注讬 注讘讚 诇讬讛 转讙诇讞转 讟讛专讛. 讜讗讬 诇讬讻讗 诪爪讜讛 讚转讙诇讞转 讗讞专讜谞讛 诇讗 诇讬注讘讬讚 讻诇诇 讚讛讗 诇讬讻讗 讘转专讛 诪讬讚讬. 讗诇讗 讜讚讗讬 诪爪讜讛 讘讗专讘注转谉 砖诪注 诪讬谞讛. 讜讗诐 讻谉 转注专 讘注讬谞谉. 讛专讘 注讝专讬讗诇 讝"诇:  


转讗 砖诪注 讜诪讙诇讞 讗专讘注 转讙诇讞讬讜转 讜讗讬 住诇拽讗 讚注转讱 诪砖讜诐 注讘讜专讬 砖讬注专 讟讜诪讗讛 讗驻讬诇讜 讘砖诇砖 住讙讬. 驻讬专讜砖 转讙诇讞转 砖诇讬砖讬转 诇讗 讗爪讟专讬讱 讻诇诇 诇注砖讜转 讜讗驻讬诇讜 讛讻讬 诪讬讚 砖诪谞讛 砖转讬 讬诪讬诐 讜砖转讬 转讙诇讞讬讜转 诇爪专注转讜 诪讬讚 讛讜讗 诪讜转专 诇诪谞讜转 诪谞讬谉 讚谞讝讬专讜转 讟讛专讛 讜诪讜转专 诇砖转讜转 讘讬讬谉 讗讞专 转砖注讬诐 讬讜诐 讗祝 注诇 讙讘 砖诇讗 讙讬诇讞 诇讟讜诪讗转讜 讛讜讗讬诇 讜转讙诇讞转 讟讜诪讗讛 诇讛注讘讬专 砖讬注专 转注诇讛 诇讜 诇转讙诇讞转 讚诪爪讜专注 诪讬讚讬 讚讛讜讛 诇谞讝讬专. 讜诪讚转谞谉 讚讗讬谞讜 注讜诇讛 转讙诇讞转 讚诪爪讜专注 诇谞讝讬专 讟诪讗 砖诪注 诪讬谞讛 讚诇讗讜 诪砖讜诐 注讘讜专讬 砖讬注专 讛讜讗 讗诇讗 诪砖讜诐 诪爪讜讛 讜诇讻讱 讗讬谞讜 注讜诇讛. 讜讛讜讗 讛讚讬谉 讚诪爪讬 诇诪驻砖讟 诪讚讗诪专讬谞谉 诇注讬诇 讚转讙诇讞转 爪专注转讜 讗讬谞讛 注讜诇讛 诇讜 诇讟讜诪讗转讜. 转讜住驻讜转 讞讬爪讜谞讬讜转: 
讜拽砖讛 诇讬 讚诪住转讘专 讚讗驻讬诇讜 谞讝讬专 讟讛讜专 诪爪讬 诇讗注讘讜专讬 砖注专讜 讘谞砖讗 专拽 砖讬砖讬讬专 砖转讬 砖注专讜转 诇拽讬讬诐 诪爪讜转 讙讬诇讜讞 讻讚诪讜讻讞 诇注讬诇 讚诪爪讜转 讙讬诇讜讞 讛谉 砖转讬 砖注专讜转. 讜爪专讬讱 诇讜诪专 讚转专讬 讙讜讜谞讬 谞砖讗 谞讬谞讛讜 讜讬砖 谞砖讗 砖讛砖讬注专 爪讜诪讞 讗讞专 讻讱. 讛专讗"砖 讝"诇 讘驻讬专讜砖讬讜: 

